आमतौर पर ढाबों पर स्थानीय खाना ही परोसा जाता है और यहाँ मुख्यत: ट्रक चालक या सफर कर रहे लोग भोजन करने के लिए रुकते हैं। ढाबे विशेष रूप से हाईवे के किनारे खोले जाते है। ढाबे का खाना बनाने से लेकर खाना परोसने का तरीका कुछ अलग होता है। अधिकतर ढाबे 24 घंटे खुले रहते हैं जिससे रात को सफ़र करने वाले यात्रियों को भोजन की सुविधा मिलती है। इसी विषय पर आधारित है हमारा यह कार्यक्रम "ढाबा इंडिया " जिसमें खाना बनाने और परोसने से सम्बंधित जानकारी दी जाती है।